Foto: Carlos Barria/REUTERS «Alberto» subtropik po‘rtanasi Karib dengizi shimoli-g‘arbiy qismi bo‘ylab Kuba va Meksika tomonga qarab harakatlanmoqda. Bu haqda AQShning Dovullarni kuzatib borish bo‘yicha milliy markazi xabar bergan. Markaz ma’lumotlariga ko‘ra, Yukatan yarim oroli, Kuba g‘arbi, AQShning Florida shtati va Meksika ko‘rfazi shimoli-sharqiy qirg‘og‘ida kuchli yomg‘irlar kuzatiladi. Po‘rtananing harakatlanish tezligi soatiga taxminan 64 kilometrni tashkil etmoqda.